**Aleksi Nurminen** (s. 8. heinäkuuta 1992 Riihimäki) on suomalainen vapaaottelija ja urheiluselostaja. 
Nurminen voitti kansainvälisen vapaaotteluliiton, IMMAF:in, amatöörien maailmanmestaruuden vuonna 2014, voitettuaan ensin samana vuonna myös Suomen mestaruuden. Molemmat mestaruudet tulivat painoluokassa 77,1 kiloa.

Nurminen saavutti myös amatöörivapaaottelussa kultaa Suomen Sotilasurheiluliiton Kamppailupäivillä, painoluokassa 70,3kg.

Nurminen otteli amatöörinä 22 ottelua, joista 19 oli voittoja, 2 tappiota ja 1 ratkaisematon. 

Nurminen on myös esiintynyt MTV3-kanavalla nähdyssä X-Factor-ohjelmassa, sen toisella tuotantokaudella vuonna 2018, mutta karsiutui kilpailusta sen kolmannella kierroksella. Nurminen esittää rap-musiikkia ja hänen ensimmäinen epävirallinen julkaisu ilmestyi Youtube-videopalveluun tammikuussa 2017.

Nurmisella on myös oma podcast-sarja nimeltä LeksaREC.

Ura
---

Amatöörinä menestyksekkäästi otelleen Nurmisen ammattilaisura alkoi vuonna 2013, Finnish Open-mestari, Mikko Ahmalaa vastaan. Nurminen hävisi b-säännöillä käydyn ottelun enemmistöäänin, tuomareiden pisteillä.

Toisessa b-säännöin käydyssä ottelussa, Nurminen kohtasi lahtelaisen Patrik Pietilän. Nurminen voitti ottelun kaikin tuomariäänin.

Tämän jälkeen Nurminen siirtyi takaisin amatööriksi, mikä oli mahdollista B-säännöin käytyjen otteluiden takia.

Nurminen voitti keväällä 2014 Suomen mestaruuden, voittaen kaikki kolme otteluaan ennen täyttä aikaa ja kukistamalla finaalissa Kennet Mattssonin.

MM-kilpailut käytiin Las Vegasissa ja ne pidettiin UFC:n järjestämän, International Fight Week-tapahtuman yhteydessä, Mandalay Bay Convention Centerissä.

Nurminen otteli 4 ottelua viikon aikana ja yksikään otteluista ei mennyt täyteen aikaan. Finaalissa kukistui britti Josh McManus, ensimmäisessä erässä, giljotiinikuristuksella, ajassa 1:03.

Palattuaan takaisin ammattilaisotteluihin, Nurminen otteli voitokkaasti kolme kertaa, ennen kuin hävisi tuomariäänin tanskalaiselle Søren Bakille, joka ottelee nykyään Bellatorissa ja on kahden painoluokan mestari Cage Warriors-organisaatiossa.

Tappion jälkeen Nurminen otteli voitokkaasti kaksi kertaa Cage-organisaatiossa, joista viimeisin ottelu käytiin marraskuussa 2015. 

Nurminen kohtasi, vuonna 2016, suomalaisen UFC-veteraanin, Anton Kuivasen, lukkopainisäännöin käydyssä "superottelussa", Crest Professional Fighting Tournament-tapahtumassa ja voitti jatkoajalle venyneen ottelun.

Nurminen ei ole otellut vapaaottelua sitten vuoden 2015 ja on kärsinyt lukuisista terveysongelmista viime vuosina.

Selostajana
-----------

Nurmisen ura selostajana alkoi vuonna 2017 selostettuaan vapaaottelun sm-kilpailut. 
Nurminen on selostanut ja toiminut asiantuntija-kommentaattorina Cage-tapahtumissa Jani Rajalinin kanssa vuodesta 2018. Nurminen selostaa myös UFC-tapahtumia Viaplaylle ja Viasatille, yhdessä Rajalinin kanssa. 
Nurminen on myös selostanut englanniksi Cage-organisaation lähetyksiä Fight Networkille ja FITE TV:lle, yhdessä Michael Majalahden kanssa.

Lähteet
-------

1. 1 2  List of IMMAF championships.  *Wikipedia*, 26.10.2022. Artikkelin verkkoversio.  en
2. ↑  Vapaaotteluhäkissä hyvätasoisia otteluita *Suomen Sotilasurheiluliitto ry*. Viitattu 12.4.2023.
3. ↑  Aleksi Nurmisella kova veto X Factorissa – riihimäkeläinen räppäsi jatkoon äänin 3-1. Katso video! *Aamuposti*.  12.2.2018. Viitattu 12.4.2023.
4. ↑   "Leksa - Panda REMIX/STREETSTYLE". fi-FI
5. ↑  LeksaREC *Suomalaiset Podcastit*. Viitattu 12.4.2023.
6. 1 2  Maailmanmestari palaa häkkiin Suomessa – aikoo leikitellä vastustajallaan *Yle Urheilu*.  8.11.2014. Viitattu 12.4.2023.
7. ↑  Mikko Marttinen: "Kaikkien aikojen paras" hävisi tanskalaisottelijalle *Ilta-Sanomat*.  16.5.2015. Viitattu 12.4.2023.
8. ↑  Mika Räty: Cagen rääväsuun vastustaja vaihtui – "En sano helpolle rahalle ei" *Ilta-Sanomat*.  13.11.2015. Viitattu 12.4.2023.
9. ↑  RNC:n Aleksi Nurminen osallistuu kaikkien aikojen kovimpaan lukkopainiturnaukseen – vastassa UFC-veteraani Anton Kuivanen *Aamuposti*.  12.10.2016. Viitattu 12.4.2023.
10. ↑  Tommi Koivunen: X Factorissa esiintynyttä suomalaista vapaaottelijaa ei ole nähty häkissä yli kahteen vuoteen – ylikunto pani päänkin sekaisin *Ilta-Sanomat*.  15.4.2018. Viitattu 12.4.2023.
11. ↑  Vapaaottelun SM-kisat viikonloppuna GB Gymillä! *www.mmafinland.fi*. Viitattu 12.4.2023.
12. ↑   ""Maku vie mattoon, kuristaa pois ja me juhlitaan!" – UFC-selostuskaksikko arvioi Amirkhanin haasteen". fi-FI

Aiheesta muualla
----------------

* 
* Profiili Sherdog.comissa